钦定古今图书集成/明伦汇编/氏族典/第427卷 > 《廖用贤尚友录》 > 赵括
## 钦定古今图书集成/明伦汇编/氏族典/第427卷 > 《廖用贤尚友录》 > 赵括

按《左传》：宣公二年：初，丽姬之乱，诅无畜群公子。自是
晋无公族。及成公即位，乃宦卿之适子而为之田，以
为公族。又宦其馀子亦为馀子，其庶子为公行。晋于
是有公族、馀子、公行。赵盾请以括为公族，曰：“君姬氏之爱子也。微君姬氏，则臣狄人也。”公许之。冬，赵盾为
旄车之族，使屏季以其故族为公族大夫。〈按括赵同弟食邑于
屏号屏季〉